नैनो टेक्नोलॉजी के आने से गैजेट्स का ट्रेंड बदल गया है। छोटे आकार के नए और अनोखे गैजेट्स बाजार में दिखने लगे हैं। गूगल ग्लास इस कड़ी में अभी तक का सबसे अनोखा गैजेट माना जा रहा था। इस ग्लास ने टेक्नोलॉजी को आपकी आखों के सामने लाकर खड़ा कर दिया था। लेकिन, अब नहीं गूगल ग्लास के बाद एक नया नैनो गैजेट देखने को मिलेगा। ग्लास के बाद डेवलपर्स ने नैनो टेक्नोलॉजी का प्रयोग कर एक नया कॉन्टेक्ट लेंस बनाया है। इस लेंस में गूगल ग्लास के सभी फीचर्स होंगे।
एक रिसर्च टीम ने सिल्वर नैनोवायर बनाए हैं। सह ट्रांसपैरेंट, कंडक्टिव, ग्रेफाइन मिक्स वायर माइक्रोस्कोपिक टेक्नोलॉजी से बनाए गए हैं। इस कॉन्टेक्ट लेंस में लाइट एमिटिंग डायोड्स का प्रयोग किया गया है।
यह कॉन्टेक्ट लेंस एक खरगोश पर टेस्ट किए गए हैं। इस खरगोश ने 5 घंटों तक यह कॉन्टेक्ट लेंस पहन कर रखे थे। लेकिन, उसने इस दौरान कोई भी अजीब हरकत नहीं की। इस बात से ये अंदाजा लगाया जा रहा है कि अब ये कॉन्टेक्ट लेंस ज्लद ही इंसानो पर भी टेस्ट किया जा सकता है।
यह हाईब्रिड स्ट्रेचेबल कॉन्टेक्ट लेंस अगर सफल रहा तो नैनोटेक्नोलॉजी और नए फ्लैक्सिबल डिस्प्ले के साथ सोलार सेल्स और बेहतर इलेक्ट्रॉनिक डिवाइज की फील्ड में एक नया कदम होगा।
इस लेंस के आने के बाद पहनी जा सकने वाली टेक्नोलॉजी का लेवल काफी बढ़ गया है। अगर इस लेंस पर किए गए एक्सपेरिमेंट्स सफल रहे तो जल्द ही हमें पिक्चर स्कैनिंग जैसे फीचर्स फिल्मों के साथ-साथ असल जिंदगी में भी देखने को मिलेंगे।
hin_Deva hin_Deva hin_Deva mag_Deva hin_Deva